OpenLLM-France/wikimedia huggingface dataset:
# Leónovka (Valuiki)

* Per a altres significats, vegeu «Leónovka».
Leónovka - Леоновка (rus) - és un poble (un khútor) de l'óblast de Bélgorod, a Rússia. El 2010 tenia 158 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Cal Noble (Alt Àneu)

Cal Noble és una casa a Alós d'Isil, al municipi d'Alt Àneu (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Ruïnes d'una antiga casa de planta rectangular i murs actuals que arriben sols al nivell del primer pis, de pedra pissarrosa, excepte la porta al costat sud, formada per grans blocs de granit ben escairat. En el punt on s'inicia l'arc de mig punt hi ha un bloc col·locat horitzontalment com a imposta. Una clau lleugerament més sobresortida que la resta de dovelles ocupa la part central de l'arc.

## Referències

* ↑ «Cal Noble». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Timberwood Park

Timberwood Park és una concentració de població designada pel cens dels Estats Units a l'estat de Texas. Segons el cens del 2000 tenia 5.889 habitants.

## Demografia

Segons el cens del 2000, Timberwood Park tenia 5.889 habitants, 2.002 habitatges, i 1.721 famílies. La densitat de població era de 119,5 habitants per km².
Dels 2.002 habitatges en un 44,7% hi vivien nens de menys de 18 anys, en un 78,2% hi vivien parelles casades, en un 5,6% dones solteres, i en un 14% no eren unitats familiars. En l'11,4% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,4% tenia menys de 18 anys, un 5,4% entre 18 i 24, un 31,5% entre 25 i 44, un 27,5% de 45 a 60 i un 6,2% 65 anys o més.
L'edat mediana era de 38 anys. Per cada 100 dones de 18 o més anys hi havia 96,7 homes.
La renda mediana per habitatge era de 79.053 $ i la renda mediana per família de 83.203 $. Els homes tenien una renda mediana de 52.196 $ mentre que les dones 36.761 $. La renda per capita de la població era de 34.385 $. Aproximadament l'1,8% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Timberwood Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Timberwood Park». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Maruina bellaca

Maruina bellaca és una espècie d'insecte dípter pertanyent a la família dels psicòdids que es troba a Sud-amèrica: l'Argentina.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* IZ Type Specimens Database (anglès)
# Dual

«Dual» té aquests significats:
* Dual (electrònica), elements elèctrics que s'associen en parells anomenats duals
* Dual channel, tecnologia per a memòries d'ordinadors personals que permet l'increment del rendiment gràcies a l'accés simultani a dos mòduls diferents
* Dual Core tecnologia emprada en microcomputació que consisteix a desenvolupar microprocessadors amb dues unitats de procés completes
* Dual Heroes, videojoc de lluita per la Nintendo 64 llançat el 1997 al Japó i 1998 als EUA
* Graf dual, graf que té un vèrtex per a cada regió de G, i una aresta per cada aresta en G
* Homomorfisme dual
* Nombre dual, nombre gramatical que designa a dos individus. És un tret gramatical propi de les llengües flexives. El dual s'oposa a diferents nombres
* Políedre dual
Viccionari
# Eisenach

Eisenach és una ciutat a l'estat federal alemany de Turíngia entre els turons del bosc de Turíngia i el parc nacional de Hainich. Després de la reunificació alemanya, el 1990, la regió que acull a la ciutat ha viscut una dispar progressió econòmica i la situació ha millorat globalment. Tanmateix, Eisenach ostenta un dels nivells de riquesa més baixos del país malgrat les constants subvencions del govern federal i de la Unió Europea (UE).
La fabricació d'automòbils és una part important de l'activitat econòmica d'Eisenach:
* Opel, ha construït una planta totalment nova al nord-oest de la ciutat, on es realitzen una part de les operacions de la General Motors, després que la fàbrica de cotxes Wartburg hagués tancat l'any 1989. La planta va ser inaugurada el 1992 i va ser visitada pel President Clinton, acompanyat per Canceller Helmut Kohl el maig de 1998 en senyal de suport dels Estats Units en el desenvolupament de l'Alemanya Oriental.
* BMW fabrica eines, i Bosch també té una planta a la ciutat.

## Història

La història d'Eisenach està connectada amb el Castell de Wartburg, que es construí el 1067. Com a mínim hi ha tres assentaments sota del castell, i arriba a fusionar-se amb la ciutat cap a la segona meitat del segle xii. Aquesta ciutat, Eisenach, és citada per primer cop el 1180. A Wartburg també se celebrà el "Concurs de cantants de Wartburg" (Sängerkrieg), que forma part de la llegenda de Tannhäuser.
Després de la Guerra de Successió de Turíngia (1247-1264) Eisenach queda sota la dinastia dels Wettin de Meissen. Més tard, es crearen uns quants petits estats que s'agruparien per formar l'actual Turíngia. El 1521 el ducat de Saxònia-Eisenach passaria a ser un principat, però l'any 1751 perdria la seva independència i passaria a formar part del ducat de Weimar-Saxònia.
Eisenach va ser el lloc on Luter va passar la seva infantesa i, més tard, on rebré la protecció de Frederic III de Saxònia quan va ser perseguit per les seves idees religioses. Durant la seva estada en el castell de Wartburg va traduir el Nou testament a l'alemany.
El 1869, a Eisenach, es va realitzar la fundació del Partit Socialdemòcrata d'Alemanya (SPD). A partir de 1949 Turíngia va formar part de la República Democràtica Alemanya (la RDA).
Els personatges més destacats que van néixer a la ciutat són:
* Hermann von Salza (1179 - 1239), Gran Mestre de l'Orde Teutònic
* Johann Sebastian Bach (1685 - 1750), un dels més grans compositors de la història de la música.

## Vegeu també

* Altenstein

## Bibliografia

* Eisenach. Sachbuchverlag Karin Mader, per Martina Wengierek; ISBN 3-921957-37-0

## Enllaços externs

* Web oficial (en alemany i anglès)
* Info-Portal EisenachOnline (en alemany)
* Burschenschaftsdenkmal (en alemany)
* Lokalradio Wartburg-Radio 96,5 (en alemany)
* Landestheater Eisenach (en alemany)
# Leptodactylus camaquara

Leptodactylus camaquara és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B., Eterovick, P.C. & Silvano, D. 2004. Leptodactylus camaquara. Llista Vermella d'Espècies Amenaçades de la UICN 2006. Consulta: 16 de gener de 2008.
# Cal Trullàs

Cal Trullàs és una obra modernista de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

Edifici de tres plantes situat en una zona privilegiada de la vila. Ha funcionat fins al dia d'avui com a cafè-fonda.
A la planta baixa observem tres portes rectangulars, una més gran que dona al Bar, i dues més petites que condueixen a la Fonda i a l'espai habilitat com a habitatge del propietari.
Un balcó de forja ocupa la totalitat de la façana del primer pis, al qual s'accedeix a través de dues portes balconeres amb una petita motllura que hi ha a banda i banda de la façana; entre aquestes un esgrafiat on es pot llegir "cafè-fonda" i decoracions amb motius vegetals.
Al segon pis dues portes balconeres amb motllura amb els seus respectius balcons de forja, i seguint el patró del pis inferior un esgrafiat amb motius florals.
A la cornisa un fris decorat amb motius florals, trencat per dues oberutures molt petites que il·luminen la golfa, i damunt d'aquest un terrat amb una balustrada que corona l'edifici.
Aquesta façana es troba pintada de color rosat i presenta un esgrafiat burdeus que la fa visible des de tots els punts del C/ Bisbal i de la Plaça Bisbe Benlloch.

## Referències

* 1 2 3 4 5 6 7 «Cal Trullàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Torrent de Bosoms (desambiguació)

«Torrent de Bossoms» té aquests significats:
# Jaume Gilabert i Torruella

Jaume Gilabert i Torruella (Montgai, 7 de novembre de 1953) és un polític català, president de la Diputació de Lleida de 2007 a 2011. És militant d'Esquerra Republicana de Catalunya des de 1986.
És llicenciat en Magisteri per la Universitat de Barcelona, Graduat Social per la mateixa universitat i llicenciat en Ciències del Treball per la Universitat de Lleida.
Ha estat delegat de la Generalitat de Catalunya a Lleida entre 2004 i 2007, a excepció del període entre la ruptura del pacte tripartit i la seua reedició.
El 7 d'agost de 2007 fou elegit president de la Diputació de Lleida gràcies a un pacte amb el PSC que li permet exercir el càrrec tot i que el seu partit només compta amb tres dels 25 escons que componen la cambra provincial.
Gilabert també és alcalde de Montgai des de juny de 2007.

## Referències

* ↑ «ERC presidirà la Diputació de Lleida amb el suport del PSC». Arxivat de l'original el 2007-09-29. [Consulta: 11 agost 2007].
# Mare de Déu de la Providència de Vilanova i la Geltrú

La Mare de Déu de la Providència és una església de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'una església d'una sola nau amb capelles laterals que forma part del convent de les clarisses. La nau té tres trams separats per arcs torals coberts amb volta de canó amb llunetes. Les capelles laterals tenen arcs formers de mig punt i obertures superiors amb gelosia de fusta que comuniquen l'església amb les cel·les. La cúpula és semiesfèrica sobre petxines amb cupulí. El nàrtex sota el cor que ocupa el primer tram de la nau. Les dependències conventuals estan al voltant de l'església.
La façana s'articula a partir de la porta d'accés d'arc rebaixat de pedra. A sobre la porta hi ha una fornícula emmarcada per pilars i frontó amb arquet de mig punt. Té un ull de bou i el coronament està format per una cornisa i una finestra de mig punt sobre un parament llis. Les obertures laterals són amb llinda.
La cúpula acull les pintures de l'apoteosi del nom de Jesús. A les petxines hi ha els quatre evangelistes.
Hi ha gelosies de fusta que comuniquen l'església amb les cel·les del convent i dues tribunes. L'altar presenta un arc triomfal i fornícula central.

## Referències

* 1 2 3 4 «Mare de Déu de la Providència de Vilanova i la Geltrú». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
# Du schönste aller Rosen

Du schönste aller Rosen (títol en anglés Valencia) és una pel·lícula muda alemanya dirigida per Jaap Speyer amb María Dalbaicín, Dorothea Wieck i Oscar Marion. va rodar-se als Emelka Studios de Múnic en 1927.

## Repartiment

* María Dalbaicín - Valencia, Blumenverkäuferin
* Dorothea Wieck - Nicolessa
* Oscar Marion - Hans Joachim Nissen
* Johannes Riemann - Carlos Galiano, Klavierspieler
* Jean Murat - Conte Alfonso de Padilla
* Carl Walther Meyer - Rudolf Wallner, Matrose
* Hermann Pfanz - Anselmo Zamora
* Lina Meittinger - Rosina, seine Frau
* Maria Forescu - Valencias Wirtin

## Bibliografia

* Bergfelder, Tim & Bock, Hans-Michael. The Concise Cinegraph: Encyclopedia of German. Berghahn Books, 2009.
# Emmanuel Guibert

Emmanuel Guibert (París, 1964) és dibuixant i guionista de Còmics.
Va debutar en la historieta amb Brune, una dura revisió de l'ascens del nazisme a Alemanya, que es va publicar el 1992. El seu estil evolucionaria ràpidament a partir de la seua participació en L'Atelier des Vosges, juntament a autors com Frédéric Boilet, Emile Bravo, Christophe Blain o Joann Sfar, sorprenent a la crítica i públic francès amb La Guerra d'Alan.
En 2003 va començar la publicació de la seva obra més premiada, El Fotògraf, realitzada en col·laboració amb el fotògraf Didier Lefèvre, que narra el treball d'un grup de Metges sense Fronteres a Afganistan.
Ha col·laborat amb altres autors, com Joann Sfar (La Filla del Professor) o David B. (El Capità Escarlata).

## Referències

* ↑ Félix López. «Fitxa d'Emmanuel Guibert a Tebeosfera», 2009. [Consulta: 6 novembre].
# Les Comes (Sant Pere de Torelló)

Les Comes és una masia de Sant Pere de Torelló (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia situada a la falda d'un turó de margues i construïda aprofitant el desnivell del terreny, de manera que l'entrada és a peu pla i constitueix el segon pis. El portal es troba orientat a tramuntana i té el carener perpendicular a aquest cos. A migdia s'hi afegeix un cos de planta rectangular cobert a dues vessant i a la part superior s'hi obren galeries. Hi ha un portal que tanca la casa, les dependències agrícoles i la lliça. És construïda en part en pedra i en part en tàpia i també hi ha algun sector en totxo, de nova construcció.
L'estat de conservació és força bo.

## Història

Antic mas registrat al fogatge de la parròquia i terme de Sant Pere de Torelló de l'any 1553. Habitava el mas PERE COMES.
Aquest mas, com els Arcs, fou masoveria de les Moles, que s'emparentaren amb el mas Ricart de Malla, propietat dels Postius i que es vengueren totes les propietats a llurs masovers. Els propietaris actuals s'anomenen Molas.
En el cos de l'edificació no es troba cap dada constructiva que ens permeti datar les diverses etapes constructives del mas. No presenta cap element ornamental, és un típic mas de muntanya.

## Referències

* 1 2 3 4 5 6 «Les Comes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Timimoun

Timimoun (àrab: تميمون, Timīmūn) és un petita ciutat oasi a la Província d'Adrar, Algèria; a la regió de Gourara. Es troba al nord-oest del seu epònim llac salat (Sebkha) a la vora del'altiplà de Tadmaït.
Timimoun destaca pelcolor ocre dels seus edificis. Disposa d'un aeroport.
# Francesco d'Angelo

Francesco d'Angelo (1446 — 1488), també conegut com Il Cecca va ser un pintor, escultor i enginyer italià (Florentí). Va ser conegut per les escultures — sovint mecàniques — que hom treia en ocasió de processons religioses, per les seues maquinàries teatrals i pels dispositius militars que va desenvolupar. Va ser mort en batalla l'any 1488, quan acompanyava l'exèrcit florentí. Va ser soterrat a l'església de San Piero Scheraggio.

## Enllaços externs

* (anglès) Il Cecca a Le Vite de Vasari

## Referències

* Larson, Orville K., Vasari's Descriptions of Stage Machinery, Educational Theatre Journal, Vol. 9, No. 4 (Dec., 1957), 287-299.
* Vasari, Giorgio, Vasari on Theatre, Southern Illinois University Press, 1999.
* Vasari, Giorgio and Jonathan Foster, Lives of the Most Eminent Painters, Sculptors, and Architects, London, George Bell, 1871, 113 (notes al peu).
# Jason Cropper

Jason Cropper (Oakland, Califòrnia, 27 de juny de 1971) és un músic estatunidenc, conegut per haver format part de la banda de música rock Weezer.

## Biografia

Estigué casat amb Amy Wellner Cropper i tingueren tres fills: Kiefer Rain Cropper (1994), Jake Hudson Cropper (1999) i Devon Jade Cropper (2001). La parella es divorcià l'any 2005.

## Carrera musical

Cropper va començar a tocar la guitarra amb 16 anys atret per la música de The Who i Jimi Hendrix. Els seus gustos musicals seguien els estils de psicodèlia, grunge i punk. Durant aquests anys va formar part de diverses bandes musicals sense cap repercussió.

### Weezer

Junt a diversos músics que va anar coneixent en diverses bandes van formar Weezer a principis de 1992 i Cropper en fou el guitarrista original. Van enregistrar tres demos i van aconseguir atraure l'atenció del segell Geffen Records. Durant el procés d'enregistrament del seu primer àlbum d'estudi The Blue Album (1993), Cropper va decidir abandonar la banda sense explicar mai públicament les raons que el van portar a prendre aquesta decisió. Malgrat que moltes cançons ja estaven enregistrades amb ell tocant la guitarra i realitzant les veus addicionals, Rivers Cuomo i el nou substitut Brian Bell es van repartir les seves funcions. Cropper continua sent bon amic dels seus ex-companys i fins i tot va assistir al casament de Cuomo l'any 2006.

### Altres projectes

Després de deixar Weezer, junt a la seva dona Amy Wellner Cropper van crear la banda "Chopper One". Després s'hi va unir el bateria Tyrone Rio i van llançar el seu primer senzill "Free Lunch" (1995) seguit el primer àlbum Now Playing (1997).
L'any 1996 va tocar la guitarra a l'àlbum Uncle Bob del supergrup 22 Jacks, que incloïa membres de les bandes Wax, The Breeders, The Adolescents i Royal Crown Revue. També va cantar el tema principal de la sitcom Andy Richter Controls the Universe (2002-2003).
A partir de 2006 va tornar a donar senyals de vida en el món musical, va compondre i penjar algunes cançons en la seva pàgina de MySpace i va començar a produir i enregistrar bandes musicals. Entre les bandes que ha produït destaquen el segon i tercer àlbum d'estudi de Buffalo Alice.

## Referències

* ↑ «About 22 Jacks» (en anglès). MTV. Arxivat de l'original el 2016-03-03. [Consulta: 3 desembre 2013].
# María Gracián y Dantisco

María Gracián y Dantisco (Madrid, ca. 1563 - Consuegra, 7 de maig de 1611), de nom religiós María de San José, va ser una religiosa carmelita descalça, una de les fundadores i priora del convent de Consuegra.
Va néixer a Madrid vers 1563, filla de Diego Gracián de Alderete, secretari del rei Felip II de Castella, i de Juana Dantisco. Va tenir nombrosos germans, entre els quals destaquen de Jerónimo, Lorenzo i Juliana Gracián.
Cap a 1579 va prendre l'hàbit de les carmelites descalces a Valladolid.Hom afirma que quan Santa Teresa de Jesús va saber de la seva entrada a l'orde, se n'alegrà de manera notable. Immediatament va ser destinada a Madrid, des d'on va donar suport al seu germà Jerónimo en l'assumpte de la reforma dels carmelites descalços. El 1597 va ser una de les fundadores el convent de Consuegra, on va ser nomenada sotspriora. Més endavant, per mèrits fou elegida priora dues vegades consecutives, i sembla que no abandonà el càrrec fins a la seva mort, perquè les altres monges la tenien en alta estima.
Va morir el 7 de maig de 1611 a causa d'una malaltia, als 48 anys.

## Referències

* 1 2 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 285.
* ↑ Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 4. Madrid: Oficina de D. Benito Cano, 1791, p. 44-45.
* 1 2 AADD. Biografía eclesiástica completa (en castellà). vol. 9. Madrid: D. Eusebio Aguado i D. J. M. de Grau y Compañía, 1855, p. 44, 68-70.
# Cal Cordill (Odèn)

Cal Cordill és una masia situada al municipi d'Odèn, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 589.
# Torrent del Conill

El Torrent del Conill és un torrent intermitent de Castellgalí afluent del Cardener per la dreta.

## Recorregut

El torrent neix al vessant del Talló, prop de la font del Montseny. Al llarg del seu recorregut passa pel costat sud de la masia de Can Mas, on l'erosió de l'aigua ha originat un barranc d'unes quantes desenes de metres. Després passa prop del nucli del poblament, punt on se li uneix un petit afluent per la dreta poc abans de creuar per sota la C-55 i desembocar al Cardener. A pocs metres de la seva desembocadura hi passa el camí Ignasià, que s'enfila cap a Castellgalí.

## Referències

* ↑ Ajuntament de Castellgalí «Aprovació, si s’escau, de la proposta d’acord de l’alcaldia-presidència sobre l’aprovació inicial del pla de protecció civil municipal per inundacions». Acta de la sessió ordinària del ple de l’ajuntament de castellgalí del dia 27 de març de 2013, 27-03-2013, pàg. 5.
* ↑ Navarro Acebes, Ferran «Topografia i xarxa hídrica». Pla d'Ordenació Urbànistica Municipal de Castellgalí, 01-05-2014. Arxivat de l'original el 2023-04-29 [Consulta: 29 abril 2023].
* ↑ «Font del Montseny | Mapes de Patrimoni Cultural». [Consulta: 27 setembre 2022].
* ↑ tren, Senderisme en. «215. El Camí Ignasià entre Manresa i Montserrat passant pel castell de Castellgalí i la pedrera de Baçalmuller», 27-06-2021. [Consulta: 27 setembre 2022].
# Fontus

Fontus també anomenat Fons, va ser, segons la mitologia romana, un déu relacionat amb les fonts.
Se'l considera fill de Janus, però no hi ha llegendes sobre ell. Tenia un temple a Roma a tocar de la Porta Fontinalis, a la Muralla Serviana, al nord del Capitoli. S'ensenyava un altar consagrat a Fontus al peu del Janícul, no gaire lluny d'on es deia que estava enterrat Numa. La seva festa, que duia per nom Fontinàlia, era la festa de les fonts.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 207. ISBN 9788496061972.
# Jason Denayer

Jason Grégory Marianne Denayer (nascut el 28 de juny de 1995) és un jugador de futbol belga que juga com a defensa central a l'Olympique de Lió.
Va ser jugador del Manchester City, però no va arribar a debutar-hi en partit oficial, i va jugar cedit a Celtic, Galatasaray SK i Sunderland.
El 21 d'agost de 2018, Denayer va signar per l'Olympique de Lió per 6,5 milions d'euros, amb un contracte de quatre anys.
Ha estat internacional amb Bèlgica, amb qui va disputar l'Eurocopa 2016.

## Referències

* ↑ «I've Got Striker's Instinct – Celtic Defender Jason Denayer». Inside Futbol, 19-09-2014 [Consulta: 7 juliol 2015].
* ↑ «A la rencontre de Jason Denayer, défenseur belge de Manchester City» (en francès). RTBF Sport, 07-10-2013 [Consulta: 21 agost 2014].
* ↑ Terreur, Kristof «Jason Denayer: Belgium's barefoot warrior ready to be the new Kompany». The Guardian, 08-06-2016 [Consulta: 13 juny 2016].
* ↑ «Jason Denayer joins Lyon». Manchester City. [Consulta: 21 agost 2018].
* ↑ «News Release: Jason Denayer, 4 years at OL» (en francès). Lyon. [Consulta: 21 agost 2018].
* ↑ «Marc Wilmots unveils Belgium squad for Euro 2016». Sky Sports, 31-05-2016 [Consulta: 1r setembre 2016].
Jason Denayer amb Bèlgica - Plantilles de navegació :
Selecció de futbol de Bèlgica – Eurocopa 2016
1 Courtois •
2 Alderweireld •
3 Vermaelen •
4 Nainggolan •
5 Vertonghen •
6 Witsel •
7 De Bruyne •
8 Fellaini •
9 R. Lukaku •
10 Hazard  •
11 Carrasco •
12 Mignolet •
13 Gillet •
14 Mertens •
15 Denayer •
16 Meunier •
17 Origi •
18 Kabasele •
19 Dembélé •
20 Benteke •
21 J. Lukaku •
22 Batshuayi •
23 Ciman •
Entrenador: Wilmots
Selecció de futbol de Bèlgica – Eurocopa 2020
1 Courtois •
2 Alderweireld •
3 Vermaelen •
4 Boyata •
5 Vertonghen •
6 Witsel •
7 De Bruyne •
8 Tielemans •
9 Lukaku •
10 E. Hazard (c) •
11 Carrasco •
12 Mignolet •
13 Sels •
14 Mertens •
15 Meunier •
16 T. Hazard •
17 Vanaken •
18 Denayer •
19 Dendoncker •
20 Benteke •
21 Castagne •
22 Chadli •
23 Batshuayi •
24 Trossard •
25 Doku •
26 Praet •
Entrenador: Robert Martínez :